Evanđelje po Mateju

mini|desno|200px|Rembrandt, Sveti Matej i anđeo

Evanđelje po Mateju (grč. Κατὰ Ματθαῖον εὐαγγέλιον, Kata Matthaion Euangelion ili τὸ εὐαγγέλιον κατὰ Ματθαῖον, To Euangelion kata Matthaion) je jedno od četiri kanonska evanđelja koje čine Novi zavjet. Evanđelja se tradicionalno štampaju tako da Matejevo dolazi prvo. Skraćenica za ovo evanđelje je Mt.

Matejevo evanđelje je napisano nakon Markovog evanđelja, koje koristi kao izvor. Napisano je na grčkom, oko 85-95. godine i uglavnom obuhvata tematiku Markovog evanđelja kao i drugu građu. Tek je jedna četvrtina Matijinog evanđelja jedinstvena po svom prikazu i uglavnom se tiče odnosa između Isusa i drugih Jevreja.Kembridžova ilustrovana istorija religije (str. 232-236), Stylos, Novi Sad, 2006.  
Hebrejska Biblija se citira s poštovanjem, ali su neki savremeni učitelji negativno okarakterisani kao „slijepe vođe“. Isus propovjeda novi vid moralnosti i osnivač je nove zajednice.

 Autorstvo 
Matejevo evanđelje ne govori ništa o svojem piscu. Crkvena predaja ga  pripisuje apostolu Mateju, što i neki naučnici podržavaju.Howard Clark Kee (1997), str. 448 Međutim, većina današnjih naučnika vjeruje da Evanđelje po Mateju nije sastavio apostol Matej niti bilo ko od očevidaca.Za pregled debate vidjeti: Paul Foster, Why Did Matthew Get the Shema Wrong? A Study of Matthew 22:37, Journal of Biblical Literature, Vol. 122, No. 2 (Summer, 2003), str. 309-333 Njegov urednik (ili urednici) su zavisili od ranijih izvora kao što su Evanđelje po Marku i pretpostavljeni Q dokument.Amy-Jill Levine (2001), str. 372-373Brown, Raymond E., 1997, str. 210-211Bart Erhman (2004), str. 92

Mnogi stručnjaci smatraju da je pisac živio izvan Palestine, možda u Antiohiji, glavnom gradu Sirije. Pretpostavlja se da je pripadao jakoj jevrejskoj zajednici, koja je kao i sve jevrejske zajednice preživjela velike poslijeratne nemire.Robert H. Gundrey. A Responsive Evaluation of the Social History of the Matthean Community in Roman Syria, str.62-67William R. Schoedel. Ignatius and the Reception of the Gospel of Matthew in Antioch, str. 129-77Rodney Stark, Antioch as the Social Situation for Matthew's Gospel, str. 189-210J. Andrew Overman, Matthew's Gospel and Formative Judaism: The Social World of the Matthean Community. Philadelphia: Fortress Press, 1990 Stručnjaci se uglavnom slažu da je Matejeva grupa, iako su u njoj bili i Jevreji i nejevreji, nalazila bolji prijem među nejevrejima nego među Jevrejima.

 Također pogledajte 
 Evanđelje

 Reference 

 Vanjski linkovi 

 Evanđelje po Mateju
 Evanđelje po Mateju  - prijevod Emilijan M. Čarnić
 Evanđelje po Mateju  - prvi prijevod sa hebrejskog jezika Željko Stanojević, Institut za hebrejski jezik
 Tumačenje Evanđelja po Mateju

Kategorija:Biblija
Kategorija:Novi zavjet